എസ്എന്ഡിപി യോഗം കോഴിക്കോട് യൂണിയന് ആര്.ശങ്കര് അനുസ്മരണം സംഘടിപ്പിച്ചു കോഴിക്കോട്:മരണപ്പെട്ടിട്ട് അരനൂറ്റാണ്ട് തികയാനായിട്ടും ആര്.ശങ്കര് ജനഹൃദയങ്ങളില് ജീവിക്കുന്നതിന്്റെ തെളിവാണ് കേരള മാസകലം നടക്കുന്ന അനുസ്മരണ യോഗങ്ങളെന്നും എത്ര കാലം ജീവിച്ചു എന്നല്ല ജീവിച്ച കാലത്ത് എന്തു ചെയ്തു എന്നത് കൊണ്ടാണ് ആര് ശങ്കര് ചിരസ്മരണീയനായിരിക്കുന്നതിന്്റെ കാരണമെന്നും കോഴിക്കോട് ഡിസിസി പ്രസിഡന്റ് കെ. പ്രവീണ് കുമാര് പറഞ്ഞു. എസ്എന്ഡിപി യോഗം കോഴിക്കോട്യൂണിയന് സംഘടിപ്പിച്ച ആര്.ശങ്കര് അനുസ്മരണത്തിന്്റെ ഉല്ഘാടനം നിര്വ്വഹിച്ച് സംസാരിക്കുകയായിരുന്നു അദ്ദേഹം.ആര്. ശങ്കറിനോട് നീതി പുലര്ത്താന് കോണ്ഗ്രസ് പ്രസ്ഥാനത്തിന് സാധിച്ചില്ലെന്നാണ് തന്്റെ വ്യക്തിപരമായ അഭിപ്രായമെന്നും കോണ്ഗ്രസ് ആ തെറ്റ് തിരുത്തി വരികയാണെന്നും അദ്ദേഹം തുടര്ന്നു പറഞ്ഞു. അത്താണിക്കല് ശ്രീനാരായണ ഗുരു വരാശ്രമത്തില് വെച്ച് സംഘടിപ്പിച്ച യോഗത്തില് യൂണിയന് പ്രസിഡന്റ് ഷനൂപ് താമരക്കുളം അധ്യക്ഷത വഹിച്ചു. യൂണിയന് പ്രസിഡന്റ് അഡ്വ.എം.രാജന് അനുസ്മരണ പ്രഭാഷണം നടത്തി.യൂണിയന് സെക്രട്ടി സുധീഷ് കേശവപുരി, യോഗം ഡയറക്ടര് കെ.ബിനുകുമാര് യൂണിയന് ഭാരവാഹികളായ വി.സുരേന്ദ്രന്, പി കെ ഭരതന്, ലീലാവി മലേശന്, കെ.മോഹന്ദാസ് എന്നിവര് പ്രസംഗിച്ചു.